ოსკარის 88-ე დაჯილდოება
ოსკარის 88-ე დაჯილდოების ცერემონია — საუკეთესო ფილმებისა და კინოხელოვანების რიგით 88-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2016 წლის 28 თებერვალს დოლბის თეატრში, ჰოლივუდში, ლოს-ანჯელესში და მასში მონაწილეობა მიიღო 2015 წელს გამოსულმა საუკეთესო ფილმებმა. ოსკარის დაჯილდოებას აშშ-ში გადასცემდა ABC. ცერემონიას უკვე მეორედ უმასპინძლა კრის როკმა (პირველად უმასპინძლა 77-ე დაჯილდოებას 2005 წელს). ცერემონიაზე აკადემიამ გასცა ჯილდოები 24 კატეგორიაში. ყველაზე მეტი, 12 ნომინაცია მიიღო ფილმმა გადარჩენილი, ხოლო ყველაზე მეტი, 6 ჯილდო მოიპოვა ფილმმა შეშლილი მაქსი: მძვინვარე გზა. საუკეთესო ფილმად დასახელდა ყურადღების ცენტრში.